VENDIM
Nr. 749, datë 9.12.2021

PËR PËRDORIMIN E FONDIT TË RINDËRTIMIT, PËR FINANCIMIN E RIKONSTRUKSIONIT TË GODINËS SË INSTITUTIT TË NDËRTIMIT DHE CAKTIMIN E INSTITUTIT TË NDËRTIMIT 
SI NJËSI ZBATUESE
(ndryshuar me VKM nr. 800, datë 12.12.2022)
(i përditësuar)

Në mbështetje të nenit 100 të Kushtetutës dhe të neneve 13, shkronja “b”, nënndarjet “i” e “iii”, 16 e 36, të aktit normativ nr. 9, datë 16.12.2019, të Këshillit Ministrave, “Për përballimin e pasojave të fatkeqësisë natyrore”, miratuar me ligjin nr. 97/2019; të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 7, të ligjit nr. 137/2020, “Për buxhetin e vitit 2021”, të ndryshuar, me propozimin e zëvendëskryeministrit dhe ministrit të Shtetit për Rindërtimin dhe Programin e Reformave, Këshilli i Ministrave

VENDOSI:

1. Përdorimin e fondit të rindërtimit për financimin e rikonstruksionit të godinës së Institutit të Ndërtimit, me vlerë të plotë, në masën 68 930 414 (gjashtëdhjetë e tetë milionë e nëntëqind e tridhjetë mijë e katërqind e katërmbëdhjetë) lekë, pa TVSH.
2. Në buxhetin e miratuar për vitin 2021, për Ministrinë e Infrastrukturës dhe Energjisë, në programin buxhetor “Planifikim, menaxhim dhe administrim” 01110, në zërin “Shpenzime kapitale me financim të brendshëm” shtohet fondi prej 13 786 083 (trembëdhjetë milionë e shtatëqind e tetëdhjetë e gjashtë mijë e tetëdhjetë e tre) lekësh pa TVSH, për financimin e rikonstruksionit të godinës së Institutit të Ndërtimit.
[bookmark: _GoBack]2/1. Në buxhetin e miratuar për vitin 2022, për Ministrinë e Infrastrukturës dhe Energjisë, në programin buxhetor “Planifikim, menaxhim dhe administrim” 01110, në zërin “Shpenzime kapitale me financim të brendshëm” shtohet fondi prej 55 144 331 (pesëdhjetë e pesë milionë e njëqind e dyzet e katër mijë e treqind e tridhjetë e një) lekësh pa TVSH, për financimin e rikonstruksionit të godinës së Institutit të Ndërtimit.
3. Instituti i Ndërtimit caktohet si njësi zbatuese për zbatimin e projektit të rikonstruksionit të godinës së Institutit të Ndërtimit.
4. Ngarkohen zëvendëskryeministri dhe ministri i Shtetit për Rindërtimin dhe Programin e Reformave, Ministria e Financave dhe Ekonomisë, Ministria e Infrastrukturës dhe Energjisë dhe Instituti i Ndërtimit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Arben Ahmetaj 


1

